joelniklaus/EU_Wikipedias huggingface dataset:
Ελληνικά Εύβοιας

Τα Ελληνικά είναι πεδινό χωριό στη βόρεια Εύβοια και την Περιφερειακή Ενότητα Εύβοιας.

Γεωγραφικά - Ιστορικά στοιχεία 
Τα Ελληνικά βρίσκονται προς τα παράλια του Αιγαίου Πελάγους σε υψόμετρο 114 μέτρα κτισμένο σε πευκόφυτο λόφο με θέα τη θάλασσα και τη Σκιάθο. Το χωριό έχει πέτρινα σπίτια, γραφικά σοκάκια, λειτουργεί Νηπιαγωγείο και Δημοτικό σχολείο ενώ οι κάτοικοί του ασχολούνται στην πλειοψηφία τους με την γεωργία και την κτηνοτροφία. Απέχουν 97 χλμ. Β.-ΒΔ. από την Χαλκίδα και 29 χλμ. Α.-ΒΑ. από την Ιστιαία (έδρα δήμου) ενώ η παραθαλάσσια περιοχή γύρω από το χωριό είναι γνωστός τουριστικός προορισμός για τις παραλίες του Άγιου Νικολάου, του Αϊ Γιάννη και του Μαύρικα. 

Το όνομά τους προέρχεται από τη ναυμαχία του Αρτεμισίου, επειδή σύμφωνα με τους ιστορικούς στον ομώνυμο όρμο που βρίσκεται βόρεια του χωριού είχε αγκυροβολήσει ο στόλος των Ελλήνων πριν συγκρουστεί με τους Πέρσες κατά τη δεύτερη περσική εισβολή (480 π.Χ.). Στην παραθαλάσσια τοποθεσία και λόφο "Καστραδάκι" υπάρχει ανεξερεύνητος αρχαιολογικός χώρος όπου έχει εντοπιστεί "οχυρωμένη θέση με επιβλητικά τείχη από πωρόλιθους, που σε μερικά σημεία σώζονται σε ύψος 3 μ. και από μια πρώτη εξέταση χρονολογούνται στον 6ο αιω. π.Χ."

Διοικητικά στοιχεία 
Αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αρτεμισίων. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τον Άγιο Νικόλαο αποτελούν την τοπική κοινότητα Ελληνικών που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 ως κοινότητα έχει 377 κατοίκους ενώ ως οικισμός 312.

Παραλίες 
Άγιος Ιωάννης

Άγιος Νικόλαος Αρχείο:Agios Nikolaos Ellinika.JPG

Μαύρικας

Εξωτερικοί σύνδεσμοι 
 Η παραλία Άγιος Νικόλαος - Ελληνικά Εύβοιας από ψηλά στο https://www.youtube.com/

Παραπομπές 

Δήμος Ιστιαίας - Αιδηψού
Χωριά του νομού Εύβοιας
Off Piotrkowska

Η Off Piotrkowska (στυλιζαρισμένο: OFF Piotrkowska) είναι εναλλακτικό πολυλειτουργικό συγκρότημα που βρίσκεται στο Λοτζ, στις εγκαταστάσεις του πρώην κλωστοϋφαντουργείου του Φραντσίσεκ Ράμις στην Οδό Πιοτρκόφσκα 138/140.

Η εγκατάσταση περιλαμβάνεται στον κατάλογο των επτά νέων θαυμάτων της Πολωνίας, η οποία δημιουργήθηκε το 2014 με βάση τα αποτελέσματα ενός δημοψηφίσματος με τη συμμετοχή των αναγνωστών του «National Geographic Traveller». Το συγκρότημα στεγάζει αρχιτέκτονες, σχεδιαστές μόδας και στούντιο σχεδιασμού, καθώς και μουσικά κλαμπ, εστιατόρια, εκθεσιακούς χώρους, αίθουσες πρόβας, καταστήματα concept και μπαρ καφέ. Η Off Piotrkowska φιλοξενεί επίσης μαζικές εκδηλώσεις, συμπεριλαμβανομένου του ετήσιου φεστιβάλ μουσικής Domoffon Festiwal.

Ιστορία 
Στα τέλη του 19ου και του 20ού αιώνα, τα κτίρια του εργοστασίου στέγαζαν το εργοστάσιο ύφανσης και βαμβακιού του Φραντσίσεκ Ράμις.

Κατά τη διάρκεια της Λαϊκής Δημοκρατίας της Πολωνίας, στην περιοχή του πρώην εργοστασίου κλωστοϋφαντουργίας του Φραντσίσεκ Ράμις, άνοιξε το Εργοστάσιο Βιομηχανικής Κλωστοϋφαντουργίας του Λοτζ, και αργότερα το εργοστάσιο βιομηχανίας βαμβακιού. Από το 1999, τα μεταβιομηχανικά κτίρια χρησιμοποιήθηκαν από διάφορες εταιρείες. Στην αυλή στην οδό Πιοτρκόφσκα 138/140 υπήρχε μια συστάδα υπόστεγων με ασιατικά τρόφιμα, που ονομάζονταν από τους κατοίκους του Λοτζ «China Town». Στο τέλος του 2011, η OPG Orange Property Group, ο ιδιοκτήτης της έκτασης, ξεκίνησε το έργο Off Piotrkowska. Ο δημιουργός και ο τρέχων συντονιστής του έργου της Off Piotrkowska είναι ο Μίχαου M. Στις, Αντιπρόεδρος του Διοικητικού Συμβουλίου της OPG Property Professionals. Η συνολική έκταση της Off Piotrkowska είναι 12.898 μ2, ενώ η ωφέλιμη επιφάνεια είναι 6.537 μ2.

Παραπομπές

Εξωτερικοί σύνδεσμοι 

 Επίσημος ιστότοπος της OFF Piotrkowska

Λοτζ
Προσαρμοστική επαναχρησιμοποίηση βιομηχανικών δομών στην Πολωνία
Χόμπιτ (ταινία, 1977)

Το Χόμπιτ (αγγλικά:The Hobbit) είναι μια αμερικανική μουσική τηλεταινία κινουμένων σχεδίων του 1977 που δημιουργήθηκε από τους Rankin/Bass, ένα στούντιο γνωστό για τα holiday specials τους, ενώ το animation έγινε από ο τον Topcraft, πρόδρομο του Studio Ghibli. Η ταινία είναι μια προσαρμογή του ομώνυμου βιβλίου του 1937 του Τζ. Ρ. Ρ. Τόλκιν και μεταδόθηκε για πρώτη φορά στο κανάλι NBC στις Ηνωμένες Πολιτείες την Κυριακή 27 Νοεμβρίου 1977.

Πλοκή
Ο Μπίλμο Μπάγκινς είναι ένα φιλήσυχο και ειρηνικό Χόμπιτ που ζει στο Σαιρ.Η ηρεμία του διακόπτεται ξαφνικά όταν ένας μάγος, ονόματι Γκάνταλφ τον καλεί να έρθει μαζί με τους νάνους του Έρεμπορ σε μια περιπέτεια με στόχο την ανάκτηση της χαμένης τους πατρίδας απο τον δράκο Σμάουνγκ. Ο Μπίλμπο στην αρχή βαρνείται να έρθει μαζί τους, αλλά αργότερα αλλάζει γνώμη και τους ακολουθεί.Στο ταξίδι θα έρθει αντιμέτωπος βμε διάφορων είδη πλασμάτων, όπως τελώνια, Όρκ, καλικαντζάρους και αράχνες. Στην πορεία θα ανακαλύψει ένα παράξενο χρυσό δαχτυλίδι που τον κάνει αόρατο. Ένα δαχτυλίδι με το οποίο είναι συνδεδεδμένο ολόκληρη η μοίρα της Μέσης Γης.

Εξωτερικοί Σύνδεσμοι

 

Μέση Γη
Το Χόμπιτ
Έργα βασισμένα στο Χόμπιτ
Ταινίες του 1977
Αμερικανικές ταινίες
Αμερικανικές ταινίες φαντασίας
Αμερικανικές ταινίες κινουμένων σχεδίων
Ιαπωνικές ταινίες
Ταινίες βασισμένες σε βρετανικά μυθιστορήματα
Τηλεταινίες
Τηλεταινίες του NBC
Black Bandana Athens

Η Black Bandana είναι ένα μουσικό label το οποίο ιδρύθηκε και δραστηριοποιείται στην Αθήνα το 2016 από τους Mente Fuerte και GetRich. Αυτή τη στιγμή, το label έχει στο roster της ανερχόμενους καλλιτέχνες όπως ο Leaderbrain.

Ιστορία και κυριότερες κυκλοφορίες 
Η πρώτη επίσημη κυκλοφορία της Black Bandana έγινε στις 4 Νοεμβρίου του 2016 με το κομμάτι Lifestyle από τον Mente Fuerte, με το κομμάτι της μουσικής να το αναλαμβάνει ο Gosei και το video clip ο σκηνοθέτης Πέτρος Νικολίνταης. Για τα επόμενα 3 χρόνια, η Black Bandana κυκλοφορεί μόνο κυκλοφορίες single από τους LPT και Mente Fuerte, με τον δεύτερο να είναι ιδιαίτερα ενεργός, με πολλές κυκλοφορίες και συνεργασίες με αρκετούς rap καλλιτέχνες (π.χ. Smuggler, Mad Clip, Toquel). Στις 25 Μαρτίου του 2019, κυλοφορεί από την Black Bandana ο πρώτος δίσκος του Mente Fuerte, με τίτλο Kingpin, με το κομμάτι Μαύρο Range να συνοδεύεται και από video clip, το οποίο κυκλοφορεί την ίδια μέρα. Ο δίσκος αποτελείται από 20 κομμάτια, και περιέχει συμμετοχές από τους Hawk, Smuggler, Saske, Mad Clip, Ink, Toquel και Raffie Raff. Τον Απρίλιο του 2019, ο Mente Fuerte υπογράφει συμβόλαιο ως καλλιτέχνης με την OffBeat Records, οδηγώντας τον στο να αποχωρήσει από την Black Bandana ως καλλιτέχνης της, και την λειτουργία του label να μπαίνει σε παύση.

Η επιστροφή του Label 
Στις 20 Μαρτίου του 2021, δύο χρόνια μετά από την τελευταία, μέχρι τότε, κυκλοφορία από την Black Bandana, κυκλοφορεί το Criminale από τον Leaderbrain, πρόσφατο απόκτημα του label, σε συνεργασία τον ιδρυτή, Mente Fuerte. Η επόμενη κυκλοφορία της Black Bandana έρχεται στις 15 Αυγούστου του 2021 με το κομμάτι Latina, από τον Leaderbrain και τον Θεσσαλονικιό rapper, Ricta, μια συνεργασία η οποία δημιούργησε μεγάλη αναμονή για τις επόμενες κυκλοφορίες του label, καθώς το κομμάτι ανέβηκε και παρέμεινε στην κορυφή των εγχώριων charts για μεγάλο χρονικό διάστημα.

Παραπομπές 

Ελληνικές δισκογραφικές εταιρίες
Ελληνικά hip hop συγκροτήματα
Ελληνικό hip hop
Ornua

Η Ornua (γνωστή ως Irish Dairy Board από το 1961 έως το 2015) είναι ιρλανδική εταιρεία παραγωγής γαλακτομικών προϊόντων. Η εταιρεία παράγει διάφορες μάρκες, μεταξύ άλλων την περίφημη Kerrygold.

Ιστορία

Παραπομπές

Εξωτερικοί σύνδεσμοι 
 Επίσημος ιστότοπος

Ιρλανδικά εμπορικά σήματα
Έξω Ποτάμοι Λασιθίου

Οι Έξω Ποτάμοι είναι χωριό και έδρα ομώνυμης Κοινότητος του Δήμου Αγίου Νικολάου στην Περιφεριακή Ενότητα Λασιθίου της Κρήτης. Ανήκε στην Επαρχία Λασιθίου. Βρίσκεται σε μια μεγάλη ορεινή κοιλάδα σε υψόμετρο 850 μέτρων και επί της επαρχιακής οδού Νεαπόλεως - Οροπεδίου Λασιθίου . Απέχει 20 χιλόμετρα από την Νεάπολη και 25 χιλόμετρα από τον Άγιο Νικόλαο.

Κοινότητα Έξω Ποτάμων 

Εκτός από την έδρα της, η Κοινότητα Έξω Ποτάμων περιλαμβάνει και τους οικισμούς Αργυρό Νερό, Μέσα Ποτάμοι και Ρουσσακιανά. Η απογραφή του 2011 αναφέρει:

 Αργυρό Νερό, το (0)
 Έξω Ποτάμοι, οι (15)
 Ρουσσακιανά, τα (4)

Συνολικά η κοινότητα έχει 43 κατοίκους.

Η Κοινότητα εκπροσωπείται από τον Πρόεδρο κ. Κωνσταντίνο Κοκολάκη.

Κοινοτάρχες Έξω Ποτάμων 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Έξω Ποτάμων.

Παραπομπές

Χωριά του νομού Λασιθίου
Δήμος Αγίου Νικολάου
Ζένια Λασιθίου

Τα Ζένια είναι χωριό και έδρα ομώνυμης Κοινότητος του Δήμου Αγίου Νικολάου στην Περιφεριακή Ενότητα Λασιθίου της Κρήτης. Ανήκε στην Επαρχία Μιραμπέλλου. Βρίσκεται σε μια μεγάλη ορεινή κοιλάδα σε υψόμετρο 750 μέτρων και επί της επαρχιακής οδού Νεαπόλεως - Οροπεδίου Λασιθίου . Απέχει 14 χιλόμετρα από την Νεάπολη και 21 χιλόμετρα από τον Άγιο Νικόλαο.

Κοινότητα Ζενίων 

Εκτός από την έδρα της, η Κοινότητα Ζενίων περιλαμβάνει και τους οικισμούς Αδριανός, Αμυγδάλοι, Άνω Αμυγδάλοι και Ρουσσαπιδιά. Η απογραφή του 2011 αναφέρει:

 Αδριανός, ο (6)
 Αμυγδάλοι, οι (9)
 Άνω Αμυγδάλοι, οι (25)
 Ζένια, τα (27)
 Ρουσσαπιδιά, η (0)

Συνολικά η κοινότητα έχει 67 κατοίκους.

Η Κοινότητα εκπροσωπείται από τον Πρόεδρο κ. Γεώργιος Φιορέντζη.

Κοινοτάρχες Ζενίων 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ζενίων.

Παραπομπές 

Χωριά του νομού Λασιθίου
Δήμος Αγίου Νικολάου
Κάτω Λούμας Λασιθίου

Ο Κάτω Λούμας είνα χωρίο και έδρα της Κοινότητος Λούμα του Δήμου Αγίου Νικολάου στην Περιφερειακή Ενότητα Λασιθίου της Κρήτης. Ανήκε στην Επαρχία Μιραμπέλλου. Σε μικρή απόσταση 200 μέτρων προς τα δυτικά υπάρχει το χωριό Επάνω Λούμας. Απέχει 20 χιλιόμετρα από την Νεάπολη και 22 χιλιόμετρα από τον Άγιο Νικόλαο.

Κοινότητα Λούμας 

Εκτός από την έδρα της, τον Κάτω Λούμα, η Κοινότητα Λούμα περιλαμβάνει και τους οικισμούς Επάνω Λούμας, Κάτω Σέλλες και Σέλλες. Η απογραφή του 2011 αναφέρει:

 Επάνω Λούμας, ο (16)
 Κάτω Λούμας, ο (10)
 Κάτω Σέλλαι, αι (1)
 Σέλλαι, αι (25)

Συνολικά η κοινότητα έχει 52 κατοίκους.

Η Κοινότητα εκπροσωπείται από τον Πρόεδρο κ. Νικόλαο Ραπανάκη.

Κοινοτάρχες Λούμα 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Λούμα.

Παραπομπές 

Χωριά του νομού Λασιθίου
Δήμος Αγίου Νικολάου
Τελικός Κυπέλλου Αγγλίας 1994

Ο τελικός  '1994 FA Cup'  'ήταν ο 49ος τελικός Κυπέλλου Αγγλίας που διεξήχθη μετά τον  Β΄ Παγκόσμιο Πόλεμο και έγινε μεταξύ  Μάντσεστερ Γιουνάιτεντ και Τσέλσι. Η Μάντσεστερ Γιουνάιτεντ πέρασε στον τελικό ως πρωταθλήτρια Premier League, έχοντας κερδίσει τον τίτλο με οκτώ βαθμούς διαφορά από την Μπλάκμπερν Ρόβερς. Επιχειρούσαν να γίνουν μόνο η τέταρτη ομάδα του 20ού αιώνα που ολοκλήρωσε το "Νταμπλ (ποδόσφαιρο)" και η πρώτη στην ιστορία τους. Η Τσέλσι, από την άλλη πλευρά, έπαιζε στον πρώτο της τελικό κυπέλλου FA μετά το 1970 και τον πρώτο μεγάλο τελικό μετά τον τελικό Λιγκ Καπ του 1972. Τερμάτισε 14η στην Πρέμιερ Λιγκ.

Σύνοψη
Ο αγώνας διεξήχθη ένα βροχερό απόγευμα του Μάη, και στο πρώτο ημίχρονο η Τσέλσι ήταν καλύτερη. Ο Γκάβιν Πίκοκ είχε την μεγαλύτερη ευκαιρία του ημιχρόνου με καραβολίδα στο δοκάρι. Στην επανάληψη η Μάντσεστερ Γιουνάιτεντ έβαλε 3 γκολ σε 9 λεπτά. Δύο πέναλτι με τον Ερίκ Καντονά,και ένα σουτ από τον Μαρκ Χιούες. Ο Μπράιαν Μακλέρ έβαλε το 4ο γκολ μετά από πάσα του Πολ Ινς. Ήταν η 8η κατάκτηση Κυπέλλου Αγγλίας από την Μάντσεστερ Γιουνάιτεντ ισοφαρίζοντας την Τότεναμ Χότσπερ. Η Τσέλσι προκρίθηκε στο Κύπελλο Κυπελλούχων Ευρώπης ποδοσφαίρου 1994-95 καθώς η Γιουνάιτεντ είχε κερδίσει το πρωτάθλημα και προκρίθηκε στο ΟΥΕΦΑ Τσάμπιονς Λιγκ. Ο Μαρκ Χιούες κατέκτησε για 3η φορά στην καριέρα του το Κύπελλο Αγγλίας.

Ο δρόμος προς τον τελικό
Πρώτα αναγράφονται οι γηπεδούχες ομάδες. 

Τελικοί κυπέλλου Αγγλίας
Άγιος Αντώνιος Λασιθίου

Ο Άγιος Αντώνιος είναι χωριό και έδρα ομώνυμης κοινότητος του Δήμου Αγίου Νικολάου στην Περιφερειακή Ενότητα Λασιθίου της Κρήτης. Βρίσκεται στον Επάνω Μιραμπέλλο, ανατολικά της Μιλάτου, βόρεια από την Λατσίδα. Απέχει 11 χιλιόμετρα από την Νεάπολη και 24 χιλιόμετρα από τον Άγιο Νικόλαο.

Κοινότητα Αγίου Αντωνίου 

Εκτός από την έδρα της, η Κοινότητα Αγίου Αντωνίου περιλαμβάνει και τους οικισμούς Αμυγδαλόλακκος, Ανώγεια, Κουνάλι, Τσαμπί και Φραθιάς. Η απογραφή του 2011 αναφέρει:

 Άγιος Αντώνιος, ο (8)
 Αμυγδαλόλακκος, ο (1)
 Ανώγεια, τα (4)
 Κουνάλιον, το (21)
 Τσαμπίον, το (11)
 Φραθιάς, ο (0)

Συνολικά η κοινότητα έχει 45 κατοίκους.

Η Κοινότητα εκπροσωπείται από τον Πρόεδρο κ. Στέφανο Ταμπακάκη.

Κοινοτάρχες Αγίου Αντωνίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αγίου Αντωνίου.

Παραπομπές 

Χωριά του νομού Λασιθίου
Δήμος Αγίου Νικολάου
Τσούτσουρος Ηρακλείου

Ο Τσούτσουρας είναι παραθαλάσσιος οικισμός της Κοινότητος Καστελλιανών στο νότιο άκρο του Δήμου Μινώα Πεδιάδος, στο νομό Ηρακλείου. Η απόστασή του από το Ηράκλειο είναι 57 χλμ και 32 χλμ από το Αρκαλοχώρι. Αποτελεί σημαντικό λιμάνι της νότιας Κρήτης στο Λιβυκό Πέλαγος, ενώ είναι τόπος παραθεριστών το καλοκαίρι, κυρίως για τους κατοίκους του Ηρακλείου και των γύρω χωριών. Σύμφωνα με την απογραφή του 2011 έχει 93 κατοίκους.

Παραπομπές 

Χωριά του νομού Ηρακλείου
Δήμος Μινώα Πεδιάδας
Πετρί Κορινθίας

Το Πετρί είναι ημιορεινό χωριό του νομού Κορινθίας. Είναι κτισμένο σε υψόμετρο 320 μέτρων και στην απογραφή του 2011 είχε μόνιμο πληθυσμό 280 κατοίκων. Υπάγεται διοικητικά στην κοινότητα Πετριου του δήμου Νεμέας της Περιφέρειας Πελοποννήσου. 

Το χωριό βρίσκεται στο Φλιάσιο πεδίο και οι κάτοικοι του ασχολούνται ως επι των πλείστον με την γεωργία. Ανήκει στην αμπελουργική ζώνη της Νεμέας με κύρια ποικιλία κρασίου που καλλιεργείται να είναι το Αγιωργίτικο. Επίσης το χωριό διαθέτει σημαντικές εκτάσεις ελιών.

Πληθυσμός 
Ο πληθυσμός του Πετριού αυξήθηκε σε μεγάλο βαθμό την περίοδο 1879 - 1940. Τις επόμενες δεκαετίες παρέμεινε σταθερός ενώ το 2011 κατέγραψε πολύ μεγάλη μείωση.

Αθλητισμός

Α.Π.Σ Θύελλα Πετρίου 
Η Α.Π.Σ Θύελλα Πετρίου είναι η ποδοσφαιρική ομάδα του χωριού και αγωνίζεται στην ΕΠΣ Κορινθίας. Η ομάδα του Πετρίου έχει αναδείξει τον Τάσο Μπακασέτα ο οποίος έπαιξε σε αυτή απο τα 14 μέχρι τα 15 του έτη.

Παραπομπές 

Δήμος Νεμέας
Ορφέας Ζαφειρόπουλος

Ο Ορφέας Ζαφειρόπουλος (7 Αυγούστου 1974) είναι Έλληνας ηθοποιός και τραγουδιστής.

Απόφοιτος της Ανωτέρας Σχολής Δραματικής Τέχνης ¨Διομήδης Φωτιάδης¨ και αριστούχος της Σχολής Μονωδίας του ωδείου ¨Μουσικοί Ορίζοντες¨.

Είναι πατέρας δύο παιδιών. Από το 1994 μέχρι σήμερα εμφανίζεται  στο θέατρο  τον κινηματογράφο και την τηλεόραση. 

Παράλληλα σκηνοθετεί  και επιμελείται παραστάσεις και πολιτιστικές εκδηλώσεις σε συνεργασία με ιδιωτικούς και δημόσιους φορείς, ενώ από το 2008 ξεκινά τη διδασκαλία σε ωδεία, σχολές και εργαστήρια. 

Το 2014  μαζί με τη σύντροφό του, την ηθοποιό Άννα Βυθούλκα, ιδρύει το πολιτιστικό σωματείο Ανοιχτή Ομπρέλα με έδρα την Παιανία Αττικής  και το 2015 την πολιτιστική εταιρία ¨ΣύνArs¨ με έδρα το Παγκράτι.

Έχει συνεργαστεί με το Εθνικό Θέατρο, το Μέγαρο Μουσικής, το ΔΗ.ΠΕ.ΘΕ Ρόδου, το Θέατρο ΠOΡΤΑ, το Θέατρο ΣΤΟΑ, το Θέατρο ΠΟΛΙΤΕΙΑ, το Θέατρο ΠΑΛΛΑΣ  

και πολλά ακόμη,

παίζοντας και πρωταγωνιστώντας σε δεκάδες παραγωγές και δουλεύοντας με σημαντικούς σκηνοθέτες και δημιουργούς.

Παραπομπές 

Έλληνες ηθοποιοί
Έλληνες τραγουδιστές                                                                 Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί φωνής
Έρου Ιλούβαταρ

Ο Έρου Ιλούβαταρ είναι ένας φανταστικός χαρακτήρας του Τζ. Ρ. Ρ. Τόλκιν. Στο έργο του, ο Ιλούβαταρ «πατέρας των πάντων» (Θεός), που ονομάζεται επίσης και Έρου («ο Ένας»), είναι ο δημιουργός της Eä. Ο συγγραφέας δεν τον θεωρεί θεότητα της εφεύρεσής του, αλλά μάλλον ως αναπαράσταση του Χριστιανικού Θεού.

Ιστορία
Ο Ilúvatar είναι ο δημιουργός θεός, ο οποίος κατοικεί στις διαχρονικές αίθουσες. Δημιουργεί το Ainur με την Αδιαπέραστη Φλόγα. Τους ανοίγει ένα μέρος του μυαλού του και αποκαλύπτει σε καθέναν από αυτούς ένα ρόλο. Στη συνέχεια, καθώς τραγουδούν τα μεγάλα θέματα του Ainulindalë ("Μουσική των Ainur" στην Quenya),τους δίνει τρία σημαντικά θέματα που αντικατοπτρίζουν το μέλλον, συμπεριλαμβανομένης της δημιουργίας τουArda,της Γης. Στο τέλος του τραγουδιού, ο Ilúvatar γεννά τον κόσμο που έχει αναλωθεί, και μερικοί από τους Ainur κατεβαίνουν εκεί για να εκτελέσουν το τραγούδι τους.

Ωστόσο, ο Ilúvatar δεν αποκαλύπτει  τα πάντα στους Αίνουρ, με αποτέλεσμα ορισμένα σημαντικά πράγματα, όπως την δημιουργία ξωτικών και ανθρώπων, το πεπρωμένο των ανθρώπων και το τέλος του κόσμου ούτε οι ίδιοι οι Αίνουρ να τα γνωρίζουν. Αυτό είναι κυρίως το θέμα των ιστοριών του Σιλμαρίλλιον.

Στην ιστορία της Eä,ο Ilúvatar παρενέβη μόνο τρεις φορές. Η πρώτη φορά ήταν για να αγιοποιηθεί η δημιουργία των Νάνων από την Aulë.Η δεύτερη φορά ήταν που τροποποίησε τη μορφολογία της Arda κατόπιν αιτήματος του Valar όταν οι Númenóreans πάτησαν το πόδι τους στο Aman στο τέλος της Δεύτερης Εποχής: άρπαξε τον Valinor από την Arda και βύθισε τον Númenor,το νησί των Επαναστατημένων Ανθρώπων. Η τρίτη φορά, τελικά, ήταν να αναστήσει τον Ολόριν (έχοντας χαθεί ενάντια στον Χαμό του Ντούριν )και να τον στείλει πίσω για να ολοκληρώσει το έργο του στη Μέση-γη σε μια νέα μορφή, ονόματι αυτήν την φορά ως Γκάνταλφ ο Λευκός.

Αλλά σύμφωνα με τον ίδιο τον Τόλκιν, ο ίδιος παρενέβη και τέταρτη φορά: μέσω της παρέμβασής του το Γκόλουμ έπεσε στην λάβα του Βουνού του Χαμού, καταστρέφοντας έτσι το Ένα Δαχτυλίδι.

Παραπομπές

Εξωτερικοί Σύνδεσμοι
 Eru Ilúvatar στο the Lord of the Rings Wiki

Το Σιλμαρίλλιον (χαρακτήρες)
Ονόματα του Θεού στην λογοτεχνία και στην φαντασία
Ράφα

Η Ράφα, ονομασμένη από τους Έλληνες ως Ραφία (αρχαία ελληνικά: Ῥαφία, αραβικά: رفح, εβραϊκά: רָפִיחַ‎) είναι παλαιστινιακή πόλη στη νότια Λωρίδα της Γάζας. Είναι η πρωτεύουσα του Κυβερνείου Ράφας, η οποία βρίσκεται 30 χιλιόμετρα νότια της πόλης της Γάζας. Ο πληθυσμός της Ράφας το 2014 των 152.950 κατοίκων αποτελείτο συντριπτικά από πρώην Παλαιστίνιους πρόσφυγες.

Όταν το Ισραήλ αποχώρησε από το Σινά το 1982, η Ράφα χωρίστηκε σε τμήμα της Γάζας και σε αιγυπτιακό, χωρίζοντας οικογένειες με φράγματα συρματοπλέγματος. Το κέντρο της πόλης καταστράφηκε από το Ισραήλ και την Αίγυπτο για τη δημιουργία μιας μεγάλης προστατευτικής ζώνης.

Η πόλη είναι ο τόπος διέλευσης των συνόρων της Ράφας, το μοναδικό σημείο διέλευσης μεταξύ Αιγύπτου και Κράτους της Παλαιστίνης. Το μοναδικό αεροδρόμιο της Γάζας, το Διεθνές Αεροδρόμιο Γιάσσερ Αραφάτ, βρισκόταν ακριβώς νότια της πόλης. Το αεροδρόμιο λειτουργούσε από το 1998 έως το 2001, μέχρι που βομβαρδίστηκε και ισοπεδώθηκε με μπουλντόζες από τον Ισραηλινό στρατό (ΙΑΔ) μετά τη δολοφονία Ισραηλινών στρατιωτών από μέλη της Χαμάς.

Αρχαιολογία
Ο Αντίοχος Γ΄ πρόθυμος να συνάψει ειρήνη με τον Πτολεμαίο Ε΄, έβαλε την κόρη του την Κλεοπάτρα Α΄ να παντρευτεί τον Πτολεμαίο Ε΄. Ο γάμος τους έγινε το 193 π.Χ. στην Ραφία.

Παραπομπές

Εξωτερικοί σύνδεσμοι
 

Πόλεις της Παλαιστίνης
Αριστερό Δίκτυο Νεολαίας

Το Αριστερό Δίκτυο Νεολαίας (ΑΡ.ΔΙ.Ν.) είναι αυτοχαρακτηριζόμενη συλλογικότητα που δρα πολιτικά σε ορισμένα πανεπιστήμια της Ελλάδας.
 	

Ιδρύθηκε το Δεκέμβριο του 2013 από άτομα που αποσχιστηκάν πολιτικά από την Αριστερή Ενότητα (ΑΡΕΝ).

Ιδεολογία 
Το Αριστερό Δίκτυο Νεολαίας απο την δημιουργία του παλεύει για την δημιουργία ενός αριστερού μετώπου στη νεολαία.Σε γενικότερα πλαίσια, οι απόψεις εντός του ΑΡΔΙΝ κινούνται στην αριστερά και ιδιαίτερα την κομμουνιστική αριστερά, ενώ ιδιαίτερη αναφορά υπάρχει σε ζήτήματα που αφορούν το φοιτητικό κίνημα..

Διάσπαση από ΑΡΕΝ 
Σύμφωνα με ανακοίνωση του ΑΡΔΙΝ:Είναι απ την άλλη παραπλανητικές οι μομφές και οι ψίθυροι που θέλουν το ΑΡ.ΔΙ.Ν να είναι απλώς μια ακόμα διάσπαση που επικαλείται την ενότητα. Αυτό που επιδιώκουμε δεν είναι η ενότητα ως αυτοσκοπός και δίχως πολιτικό πρόσημο, ούτε θέλουμε να περιοριστούμε σε χτίσιμο αντικυλικείων και δομών αλληλεγγύης αφήνοντας την πολιτική στην άκρη. Στη βάση αυτής της αντίθεσης η στοχοθεσία μας απέχει παρασάγγας από εκείνη της ΑΡΕΝ, του χώρου από τον οποίον “διασπάστηκε” το ΑΡ.ΔΙ.Ν.

Παραπομπές 

Φοιτητικές παρατάξεις στην Ελλάδα
Μαρία Σόκαλη

Η Μαρία - Σπυριδούλα Σόκαλη (γενν. 1944)  είναι Ελληνίδα ηθοποιός του θεάτρου, του κινηματογράφου και της τηλεόρασης και παρουσιάστρια τηλεοπτικών εκπομπών. Επίσης, έχει εργασθεί ως ραδιοφωνική παραγωγός. Στην προσωπική της ζωή υπήρξε δύο φορές παντρεμένη, δίχως να αποκτήσει παιδιά. Δεύτερος σύζυγός της ήταν ο Γιώργος Γ. Παπανδρέου από το 1997 έως το 2003.

Κινηματογράφος
 Τζένη Τζένη
Ο εμποράκος
Μιας πεντάρας νιάτα

Τηλεόραση
Η Μαρία Σόκαλη πήρε μέρος, μεταξύ άλλων, στα σίριαλ "Ταξίδι", "Ρομαντικές Ιστορίες - Επιστροφή", "Ξενοδοχείο" κ.α.

Παραπομπές

Ελληνίδες ηθοποιοί θεάτρου
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Χλόη Λιάσκου

Η Καλλιόπη (Χλόη) Λιάσκου (γεν. 1946, Αθήνα) είναι Ελληνίδα ηθοποιός του θεάτρου και του κινηματογράφου και ραδιοφωνική παραγωγός. Πρωταγωνίστησε σε αρκετές κινηματογραφικές ταινίες, ενώ έγινε ιδιαίτερα γνωστή λόγω των συμμετοχών της στα μιούζικαλ του Γιάννη Δαλιανίδη. Είναι απόφοιτος της Σχολής Χορού Ζουρούδη και οφείλει το καλλιτεχνικό της όνομα στο σκηνοθέτη Νίκο Κούνδουρο, ο οποίος πρώτος εντόπισε το ταλέντο της, από την ηλικία των 13 ετών. Εμφανίστηκε για πρώτη φορά στη μεγάλη οθόνη σε ηλικία 16 ετών, ερμηνεύοντας ρόλο στην ταινία «Νόμος 4000». Συμμετείχε σε παραστάσεις του Εθνικού Θεάτρου επί μία 12ετία (1971-1983), ενώ στην προσωπική της ζωή υπήρξε παντρεμένη με το δάσκαλό της, το σκηνοθέτη Λάμπρο Κωστόπουλο.

Φιλμογραφία
 Νόμος 4000 (ταινία) (1962)
 Μερικοί το προτιμούν κρύο (1963)
 Η ψεύτρα (1963)
 Κάτι να καίει (1964)
 Οι κληρονόμοι (1964)
 Η χαρτοπαίχτρα (1965)
 Κορίτσια για φίλημα (1965)
 Ραντεβού στον αέρα ( 1966)
 Άνθρωπος για όλες τις δουλειές (1966)
 Οι αντίζηλοι (1967)

Παραπομπές

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Έλληνες ραδιοφωνικοί παραγωγοί
Γιώργος Διαλεγμένος

Ο Γιώργος Διαλεγμένος (γενν. Αθήνα, 1940) είναι Έλληνας θεατρικός συγγραφέας, από τους σημαντικότερους σύγχρονους συγγραφείς. Έχει γράψει μεταξύ άλλων, τα έργα Χάσαμε τη θεία στοπ (1975), Σε φιλώ στη μούρη, (1985) και Bella Venezia, (2005) που έχουν γίνει μεγάλες θεατρικές επιτυχίες. 

Απόφοιτος του Θεάτρου Τέχνης του Καρόλου Κουν (1962), έχει εργαστεί ως ηθοποιός ενώ έχει σκηνοθετήσει και κάποια δικά του θεατρικά έργα. θεωρείται ρηξικέλευθος και αντισυμβατικός ως άνθρωπος και ως καλλιτέχνης.

Φιλμογραφία 
 1966 Κατηγορώ τους ανθρώπους
 1967 Εκείνος κι εκείνη
 1967 Οι βοσκοί, του Νίκου Παπατάκη
 1968 Οιδίπους τύραννος
 1973 Κρανίου τόπος, του Κώστα Αριστόπουλου
 1974 Τα χρώματα της ίριδος, του Νίκου Παναγιωτόπουλου
 1978 Οι τεμπέληδες της εύφορης κοιλάδας, του Νίκου Παναγιωτόπουλου
 2000 Αυτή η νύχτα μένει
 2000 Εφήμερη πόλη
 2002 Το μυστικό του Νοέμβρη
 2006 Πανδώρα
 2008 Τρεις στιγμές

Παραστασιογραφία 

I. Κατάλογος θεατρικών παραστάσεων στις οποίες ο Γ. Διαλεγμένος εργάστηκε ως ηθοποιός.

ΙΙ. Κατάλογος ελληνικών παραστάσεων των θεατρικών έργων του Γ. Διαλεγμένου

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές 

Έλληνες θεατρικοί συγγραφείς
Έλληνες ηθοποιοί
Έλληνες σκηνοθέτες
Πεύκοι Λασιθίου

Οι Πεύκοι είναι ορεινό χωριό και έδρα ομώνυμης κοινότητος του Δήμου Σητείας στην Περιφερειακή Ενότητα Λασιθίου της Κρήτης. Βρίσκεται σε υψόμετρο 400 μέτρων, πάνω από το φαράγγι Ανεγύρους και 3 χιλιόμετρα ανατολικά από τον Άγιο Στέφανο. Απέχει οδικώς 7,5 χιλιόμετρα (5 χιλιόμετρα μέσω μονοπατιού) βόρεια από την Ανάληψη και 25 χιλιόμετρα από τη Σητεία.

Κοινότητα Πεύκων 

Εκτός από την έδρα της, η Κοινότητα Πεύκων περιλαμβάνει και τους οικισμούς Ανάληψη, Άσπρος Ποταμός και Πιλαλήματα. Η απογραφή του 2011 αναφέρει:

 Ανάληψη, η (584)
 Άσπρος Ποταμός, ο (35)
 Πεύκοι, οι (85)
 Πιλαλήματα, τα (59)

Συνολικά η κοινότητα έχει 763 κατοίκους.

Η Κοινότητα εκπροσωπείται από πενταμελές συμβούλιο με επικεφαλής τον Πρόεδρο κ. Νικόλαο Λαντζανάκη.

Κοινοτάρχες Πεύκων 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πεύκων.

Παραπομπές 

Χωριά του νομού Λασιθίου
Δήμος Σητείας
Μητάτο Λασιθίου

Το Μητάτο (επίσημο: το Μητάτον) είναι χωριό και ήταν έδρα ομώνυμης κοινότητος του δήμου Σητείας στην Περιφερειακή Ενότητα Λασιθίου της Κρήτης. Η Κοινότητα Μητάτου συγχωνεύθηκε με την Κοινότητα Παλαικάστρου το 2017, αφού αποκαταστάθηκε μόλις το 2011 μέσω του προγράμματος Καλλικράτης. Βρισκεται στά ορεινά ενδόχωρα της ανατολικής επαρχίας Σητείας. Απέχει 13 χιλιόμετρα από τον Παλαικάστρο όπως και από την Σητεία.

Κοινότητα Μητάτου 

Εκτός από την έδρα της, η Κοινότητα Μητάτου περιλαμβάνε και τους οικισμούς Άγιος Νικόλαος, Βρυσίδι, Κρυονέρι, Ξηρολίμνη και Χώνος. Η απογραφή του 2011 αναφέρει:

 Άγιος Νικόλαος, ο (0)
 Βρυσίδιον, το (21)
 Κρυονέριον, το (16)
 Μητάτον, το (7)
 Ξηρολίμνη, η (4)
 Χώνος, ο (0)

Συνολικά η κοινότητα είχει 48 κατοίκους.

Κοινοτάρχες Μητάτου 
Οι κάτωθι εκλέχθηκαν και υπηρέτησαν ως Πρόεδροι της Κοινότητος Μητάτου.

Παραπομπές 

Χωριά του νομού Λασιθίου
Δήμος Σητείας
Μέσα Απίδι Λασιθίου

Μέσα Απίδι (επίσημο Μέσα Απίδιον) είναι χωριό και έδρα της κοινότητος Απιδίων του Δήμου Σητείας στην Περιφερειακή Ενότητα Λασιθίου της Κρήτης. Βρίσκεται σε απόσταση 500 μέτρων ανατολικά από το Έξω Απίδι στην πεδιάδα των Απιδίων σε υψόμετρο 600 μέτρων. Απέχει 4 χιλιόμετρα από τους Αρμένους όπως και από την Ζίρο, και 25 χιλιόμετρα από τη Σητεία.

Κοινότητα Απιδίων 

Εκτός από την έδρα της, η Κοινότητα Απιδίων περιλαμβάνει και τους οικισμούς Γούδουρας, Έξω Απίδι και Καλός Λάκκος. Η απογραφή του 2011 αναφέρει:

 Γούδουρας, ο (285)
 Έξω Απίδιον, το (20)
 Καλός Λάκκος, ο (1)
 Μέσα Απίδιον, το (36)

Συνολικά η κοινότητα έχει 342 κατοίκους.

Η Κοινότητα εκπροσωπείται από πενταμελές συμβούλιο με επικεφαλής τον Πρόεδρο κ. Μιχαήλ Καβαλαράκη.

Κοινοτάρχες Απιδίων 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Απιδίων.

Παραπομπές 

Χωριά του νομού Λασιθίου
Δήμος Σητείας
Κάτω Κρυά Λασιθίου

Τα Κάτω Κρυά είναι ορεινό χωριό και έδρα της κοινότητος Κρυών του δήμου  Σητείας, της περιφερειακής ενότητας Λασιθίου, στην ανατολική Κρήτη. Βρίσκεται σε υψόμετρο 550 μέτρων και απέχει 18 χιλιόμετρα από την Σητεία.

Κοινότητα Κρυών 

Εκτός από την έδρα της, η Κοινότητα Κρυών περιλαμβάνει και τους οικισμούς Δάφνη, Επάνω Κρυά, Ρίζα και Σκορδίλον. Η απογραφή του 2011 αναφέρει:

 Δάφνη, η (62)
 Επάνω Κρυά, τα (0)
 Κάτω Κρυά, τα (37)
 Ρίζα, η (15)
 Σκορδίλο, το (14)

Συνολικά η κοινότητα έχει 128 κατοίκους.

Η Κοινότητα εκπροσωπείται από τον Πρόεδρο κ. Φραγκίσκο Καναβάκη.

Κοινοτάρχες Κρυών 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Κρυών.

Παραπομπές 

Χωριά του νομού Λασιθίου
Δήμος Σητείας
Μαιζόν καρέ

Το Μαιζόν καρέ (γαλλικά: Maison Carrée, ελληνικά: Τετράγωνος οίκος) είναι αρχαίος ρωμαϊκός ναός στη Νιμ, στη νότια Γαλλία. Είναι ένας από τους καλύτερα διατηρημένους ρωμαϊκούς ναούς που σώθηκαν στο έδαφος της παλαιάς Ρωμαϊκής Αυτοκρατορίας.

Ο ναός ενέπνευσε τη νεοκλασική εκκλησία της Μαντλέν στο Παρίσι, την εκκλησία του Αγίου Μαρκελίνου στο Ρογκάλιν της Πολωνίας και, στις Ηνωμένες Πολιτείες, το Καπιτώλιο της πολιτείας της Βιρτζίνια, το οποίο σχεδιάστηκε από τον Τόμας Τζέφερσον, σύμφωνα με γύψινο μοντέλο του ναού που  κατασκεύασε όταν ήταν απεσταλμένος υπουργός στη Γαλλία το 1785.

Ιστορικό 

Ο ναός κατασκευάστηκε περίπου από το 4 π.Χ. έως 10 μ.Χ. και αφιερώθηκε στους αδελφούς Γάιο Καίσαρα και Λεύκιο Καίσαρα, εγγονούς και υιοθετημένους κληρονόμους του Οκταβιανού Αυγούστου που και οι δύο πέθαναν νέοι. Η επιγραφή που αφιέρωνε τον ναό στον Γάιο και τον Λούκιο αφαιρέθηκε στους μεσαιωνικούς χρόνους. Ωστόσο, ο αρχαιολόγος Ζαν-Φρανσουά Σεγκιέ μπόρεσε να ανακατασκευάσει την επιγραφή το 1758 από τη σειρά και τον αριθμό των οπών στη μπροστινή ζωφόρο και το επιστύλιο, όπου είχαν τοποθετηθεί τα χάλκινα γράμματα σε προεξοχές. Σύμφωνα με την ανακατασκευή του Σεγκιέ, το κείμενο της αφιέρωσης έγραφε (σε μετάφραση): «Στον Γάιο Καίσαρα, γιο του Αυγούστου, Πρόξενο, στον Λούκιο Καίσαρα, γιο του Αυγούστου, Πρόξενο, στους πρίγκιπες της νεότητας». Τον 19ο αιώνα ο ναός επισκευάστηκε και ανέκτησε την αρχική του λαμπρότητα.

Αρχιτεκτονική 

Ο ναός είναι ένα κλασικό παράδειγμα αρχιτεκτονικής του Βιτρούβιου, καθώς είναι σχεδόν ακριβές αντίγραφο ενός ρωμαϊκού ναού που περιγράφεται στα γραπτά του διάσημου αρχιτέκτονα. Είναι ανυψωμένος σε βάθρο 2,85 μ. με μήκος 26,42 μέτρα και πλάτος 13,54 μέτρα σχηματίζοντας ορθογώνιο σχεδόν διπλάσιο από το πλάτος του. Το οικοδόμημα δέσποζε στο φόρουμ της ρωμαϊκής πόλης Νιμ, στη σημερινή νότια Γαλλία. Η πρόσοψη περιέχει προστώο που είναι σχεδόν το ένα τρίτο του μήκους του κτηρίου και οι κίονες και τα κιονόκρανα είναι πλούσια διακοσμημένοι. Αυτή η σκεπαστή κατασκευή με τη μορφή στοάς μπροστά από την είσοδο δίνει έμφαση στο μπροστινό μέρος του ναού και τη διακρίνει από τους αρχαίους ελληνικούς ναούς. Πρόκειται για εξάστυλη κατασκευή με έξι κορινθιακούς κίονες κάτω από το αέτωμα και είκοσι κίονες ενσωματωμένους κατά μήκος των τοίχων του ναού. Στις τρεις πλευρές, η ζωφόρος είναι διακοσμημένη με εκλεκτά διακοσμητικά γλυπτά από ροζέτες και φύλλα ακάνθου. Ωστόσο, η ποιότητα των διακοσμητικών γλυπτών στο κτήριο δεν είναι τόσο ακριβής και μαθηματικά τέλεια όσο η διακόσμηση του Παρθενώνα ή άλλων ελληνικών ναών.

Μια μεγάλη πόρτα (ύψους 6,87 μ. και πλάτους 3,27 μ.) οδηγεί στο μικρό και χωρίς παράθυρο εσωτερικό, όπου αρχικά στεγαζόταν το ιερό. Ο χώρος χρησιμοποιείται τώρα για την προβολή ταινιών με θέμα τη ρωμαϊκή ιστορία της Νιμ. Κανένας αρχαίος διάκοσμος δεν παραμένει στο εσωτερικό του ναού.

Παραπομπές 

Ρωμαϊκά μνημεία στη Γαλλία
Ρωμαϊκή Γαλατία
Λεπόσαβιτς

Το Λεπόσαβιτς (σερβικά: Лепосавић) είναι πόλη και ο βορειότερος δήμος στο Διαμέρισμα της Μιτρόβιτσας της Αυτόνομης Επαρχίας του Κοσσυφοπεδίου και Μετοχίων. Από το 2015, έχει εκτιμώμενο πληθυσμό 18.600 κατοίκους. Ο δήμος καλύπτει έκταση 539 τετραγωνικών χιλιομέτρων καθιστώντας τον ως τον πέμπτο μεγαλύτερο στο Κοσσυφοπέδιο και αποτελείται από την ίδια την πόλη και 72 χωριά.

Αποτελεί μέρος του Βόρειου Κοσσυφοπεδίου, μιας περιοχής με εθνοτική Σερβική πλειοψηφία που λειτουργεί σε μεγάλο βαθμό αυτόνομα από το υπόλοιπο Κοσσυφοπέδιο της εθνοτικής αλβανικής πλειοψηφίας. Μετά τη Συμφωνία των Βρυξελλών του 2013, ο δήμος έγινε μέρος της Κοινότητας Σερβικών Δήμων.

Παραπομπές

Πόλεις της Σερβίας
Κοσσυφοπέδιο
Βόρειο Κοσσυφοπέδιο
Κατηχητικό σχολείο

Το Κατηχητικό Σχολείο είναι μικρός θεσμός - τμήμα της  Χριστιανικής Εκκλησίας. Απευθύνεται σε μαθητές - μαθήτριες όλων των ηλικιών (aπό Δημοτικό εώς και Λύκειο) με κύριο σκοπό την διδασκαλία γύρω από τις παραδόσεις (Νηστεία, Θεία Μετάληψη), τις τελετές και τις Γιορτές (Χριστούγεννα, Χαιρετισμοί, Μεγάλος Κανόνας, Μεγάλη Εβδομάδα, Πάσχα, Εορτή του Αγίου Πνέυματος) αλλά και τα μυστήρια της Εκκλησίας (Βάπτισμα, Γάμος, Μέγα Ευχαίλεον, Μυστικός Δείπνος), καθώς και δειδάγματα απο την Παλαιά Διαθήκη και την Καινή Διαθήκη καθώς και παραβολές - γεγονότα απο την ζωή του Χρiστού. Τα μαθήματα τελούνται από ιερέα αλλά συνήθως τις περισσότερες φορές απο Κατηχητή ο οποιός παρέχοντας μία σύνοψη ενός δόγματος ή θρησκείας εισάγει τα παιδιά αλλά και τους ενηλίκους στα Μυστήρια που παραδοσιακά χρησιμοποιούνται στην χριστιανική θρησκευτική διδασκαλία τόσο με λόγια όσο και με παραδείγματα.
Ζούμπιν Πότοκ

Το Ζούμπιν Πότοκ (σερβικά: Зубин Поток) είναι πόλη και δήμος στο Διαμέρισμα της Μιτρόβιτσας της Αυτόνομης Επαρχίας του Κοσσυφοπεδίου και Μετοχίων. Το 2015 είχε εκτιμώμενο πληθυσμό 15.200 κατοίκους. Καλύπτει έκταση 335 τετραγωνικών χιλιομέτρων και αποτελείται από την ίδια την πόλη και 63 χωριά.

Το Ζούμπιν Πότοκ αποτελεί μέρος του Βόρειου Κοσσυφοπεδίου, μιας περιοχής με εθνοτική Σερβική πλειοψηφία που λειτουργεί σε μεγάλο βαθμό αυτόνομα από το υπόλοιπο Κοσσυφοπέδιο της εθνοτικής αλβανικής πλειοψηφίας. Μετά τη Συμφωνία των Βρυξελλών του 2013, ο δήμος έγινε μέρος της Κοινότητας Σερβικών Δήμων.

Παραπομπές

Πόλεις της Σερβίας
Κοσσυφοπέδιο
Βόρειο Κοσσυφοπέδιο
Θάνατοι τον Οκτώβριο του 2021



Παραπομπές

 10
Τσαρλς Μπάρκλεϊ

Ο Τσαρλς Ουέιντ Μπάρκλεϊ (Charles Wade Barkley, γεννήθηκε  20 Φεβρουαρίου 1963) είναι Αμερικανός πρώην επαγγελματίας καλαθοσφαιριστής. Ήταν 11 φορές NBA All-Star, πολυτιμότερος παίκτης (MVP) του NBA το 1993 και δύο φορές χρυσός Ολυμπιονίκης. Ένας από τους κορυφαίους πάουερ φόργουορντ όλων των εποχών, συμπεριλήφθηκε στους 50 καλύτερους παίκτες στην ιστορία του ΝΒΑ στην επέτειο του 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Παραπομπές

Εξωτερικοί σύνδεσμοι
 
 Αναλυτικά στατιστικά καριέρας 

Αμερικανοί καλαθοσφαιριστές
Καλαθοσφαιριστές Εθνικής Ηνωμένων Πολιτειών Αμερικής
Καλαθοσφαιριστές του NBA
Καλαθοσφαιριστές All-Star Game (NBA)
Καλαθοσφαιριστές Φιλαδέλφεια 76ers
Καλαθοσφαιριστές Χιούστον Ρόκετς
Καλαθοσφαιριστές Φοίνιξ Σανς
Καλαθοσφαιριστές στους Θερινούς Ολυμπιακούς Αγώνες 1992
Καλαθοσφαιριστές στους Θερινούς Ολυμπιακούς Αγώνες 1996
Αμερικανοί  Ολυμπιονίκες
Ολυμπιονίκες της καλαθοσφαίρισης
Πάουερ φόργουορντ
Εισαχθέντες στο Naismith Memorial Basketball Hall of Fame
Γιώργος Αθανασιάδης (ποδοσφαιριστής, γενν. το 1993)

Ο Γιώργος Αθανασιάδης (7 Απριλίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για την ΑΕΚ.

Σταδιοδρομία σε συλλόγους

Πανθρακικός 
Από το 2012 έως το 2016, ο Αθανασιάδης αγωνίστηκε στον Πανθρακικό.

Αστέρας Τρίπολης 
Στις 29 Ιουνίου 2016, ο Αστέρας Τρίπολης ανακοίνωσε επίσημα την υπογραφή του Αθανασιάδη με τριετές συμβόλαιο.

ΑΕΚ 
Στις 13 Ιουνίου 2019, η ΑΕΚ ανακοίνωσε επίσημα την απόκτηση του Αθανασιάδη, ο οποίος υπέγραψε συμβόλαιο με ισχύ έως το καλοκαίρι του 2023.

Σερίφ Τιράσπολ (δανεισμός) 
Στις 18 Ιουνίου 2021, ο Αθανασιάδης εντάχθηκε με δανεισμό στην Σερίφ Τιράσπολ μέχρι το καλοκαίρι του 2022. Ο Αθανασιάδης είχε σημαντική συμβολή στην προκριματική φάση και τον γύρο των πλέι οφ του ΟΥΕΦΑ Τσάμπιονς Λιγκ 2021-22, καθώς σε συνολικά οκτώ αγώνες, κράτησε καθαρή εστία σε έξι από αυτούς. Στις 28 Σεπτεμβρίου 2021, στον δεύτερο αγώνα των ομίλων του ΟΥΕΦΑ Τσάμπιονς Λιγκ, έκανε εντυπωσιακή εμφάνιση εναντίον της Ρεάλ Μαδρίτης, καθώς έκανε 10 αποκρούσεις, έξι εντός περιοχής, με την ομάδα του να προκαλεί μία από τις μεγαλύτερες εκπλήξεις στο ΟΥΕΦΑ Τσάμπιονς Λιγκ. Ψηφίστηκε Παίκτης του Αγώνα για την απόδοσή του.

Εθνική ομάδα 
Την 1η Οκτωβρίου 2021, ο Αθανασιάδης κλήθηκε για πρώτη φορά στην Εθνική Ελλάδας από τον προπονητή Τζον φαν ΄τ Σχιπ, για τα προκριματικά του προκριματικά του Παγκοσμίου Κυπέλλου 2022 εναντίον της Γεωργίας και της Σουηδίας, στις 9 και 12 Οκτωβρίου αντίστοιχα.

Παραπομπές

Εξωτερικοί σύνδεσμοι 
 
 Προφίλ στο Transfermarkt.com
 

Έλληνες ποδοσφαιριστές
Τερματοφύλακες ποδοσφαιριστές
Ποδοσφαιριστές Πανθρακικού
Ποδοσφαιριστές Σούπερ Λιγκ Ελλάδας
Ποδοσφαιριστές Αστέρα Τρίπολης
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές ΦΚ Σερίφ Τιράσπολ
Ποδοσφαιριστές Πρωταθλήματος Μολδαβίας
Έλληνες ποδοσφαιριστές στο εξωτερικό
Acqua Panna

Το Acqua Panna είναι ιταλική μάρκα φυσικού μεταλλικού νερού, η οποία ανήκει στον όμιλο Sanpellegrino.

Η πηγή του βρίσκεται στο δήμο Σκαρπερία (τώρα Σκαρπερία Σαν Πιέρο), 35 χλμ. από τη Φλωρεντία.

Το Acqua Panna πήρε το όνομά του από τη Villa Panna, μια αγροικία των Μεδίκων, περιτριγυρισμένη σήμερα από ένα φυσικό καταφύγιο 1.300 εκταρίων και όχι μακριά από τις πηγές: η βίλα είναι επίσης ο ιστορικός χώρος των φυτών Acqua Panna.

Χαρακτηριστικά 
Το φυσικό μεταλλικό νερό της Panna χαρακτηρίζεται από ισορροπημένη περιεκτικότητα σε μεταλλικά άλατα και χαμηλή περιεκτικότητα σε νάτριο.

Παραγωγή 
Το εργοστάσιο παράγει ετησίως περισσότερα από 300 εκατομμύρια μπουκάλια φυσικό μεταλλικό νερό: το 30% από αυτά προορίζονται για εξαγωγή.

Ιδιαιτερότητα 

 Η μουσική υπόκρουση των διαφημίσεων της Acqua Panna TV που μεταδόθηκαν κατά τη δεκαετία του '80 είναι μέρος του τραγουδιού I Sing The Body Electric των Ντιν Πίτσφορντ και Μάικλ Γκορ, που τραγουδήθηκε από τους Έρικ Μπρόκινγκτον, Ιρένε Κάρα, Λόρα Ντιν, Πολ ΜακΚρέιν και Τρέισι Παρνέλ.

Παραπομπές 

Ιταλικά εμπορικά σήματα
Μεταλλικό νερό
Εμπορικά σήματα της Nestlé
Γιάννης Μόσχος (σκηνοθέτης)

Ο Γιάννης Μόσχος (15/2/1971, Θεσσαλονίκη) είναι Έλληνας σκηνοθέτης, θεατρολόγος, μεταφραστής, και διδάσκων σε θέματα σχετικά με το θέατρο. Έγινε  διευθυντής του Εθνικού Θεάτρου από τον Οκτώβριο του 2021.

Γεννήθηκε στη Θεσσαλονίκη στις 15/2/1971 και σπούδασε Φαρμακευτική στο ΑΠΘ (μέχρι το 1993) και στη συνέχεια στο τμήμα Θεάτρου του ΑΠΘ (μέχρι το 1997). Έκανε το διδακτορικό του στο ίδιο τμήμα με θέμα τον Ερρίκο Ίψεν στην ελληνική σκηνή.

Σκηνοθέτησε έργα σε σημαντικό αριθμό θεάτρων όπως στο Θέατρο του Νότου (Θέατρο Αμόρε) (από το 2002), όπου είχε και το  ρόλο του καλλιτεχνικού διευθυντή από το 2003-2005 και διευθυντή παραγωγής από 2001 έως 2004, στη Μικρή Πόρτα της Ξένιας Καλογεροπούλου (από το 2004), στο Κρατικό Θέατρο Βορείου Ελλάδος, σε παραστάσεις του Φεστιβάλ Αθηνών, στο Θέατρο Τέχνης του Κάρολου Κουν, στο Δημοτικό Θέατρο Πειραιά, στην Πειραματική Σκηνή της «Τέχνης» Θεσσαλονίκης, στο Θέατρο του Νέου Κόσμου, στο Εθνικό Θέατρο και σε άλλα.

Έχει διδάξει υποκριτική, σκηνοθεσία και δραματολογία στο Τμήμα Θεατρικών Σπουδών του Πανεπιστημίου Πατρών, στο Τμήμα Θεάτρου του Α.Π.Θ., (2016-2021), σκηνοθεσία στη Δραματική Σχολή του Εθνικού Θεάτρου (2020-2021), υποκριτική στην Ανωτέρα Σχολή Δήμου Αγίας Βαρβάρας «Ιάκωβος Καμπανέλλης», στην Ανωτέρα Σχολή «Εμπρός-Θεατροεργαστήριον», (2007-2021).

Έχει δημοσιεύσεις και ομιλίες σχετικά με τη σύγχρονη ελληνική θεατρική ιστορία, έχοντας εξειδίκευση το θέμα του Ερρίκου Ίψεν, θέμα του διδακτορικού του, υλικό από το οποίο έχει εκδοθεί ως βιβλίο:

Ο Ερρίκος Ίψεν στην ελληνική σκηνή. Από τους «Βρικόλακες» του 1894 στις αναζητήσεις της εποχής μας (Αμολγός, Αθήνα 2016)

Αναφορές

Έλληνες σκηνοθέτες
Καθηγητές Πανεπιστημίου Πατρών
Καθηγητές Αριστοτελείου Πανεπιστημίου Θεσσαλονίκης
Καθηγητές της Δραματικής Σχολής του Εθνικού Θεάτρου
Ελληνογαλλική αμυντική συμφωνία

Η Ελληνογαλλική αμυντική συμφωνία υπογράφηκε στις 28 Σεπτεμβρίου του 2021 μεταξύ των δύο χωρών και ψηφήστηκε ως νόμος στην βουλή. Είναι μέρος του εξοπλιστικού πακέτου για το Ελληνικό Ναυτικό αγοράς φρεγατών Belh@rra ύψους 5 δισ. ευρώ. Μαζί με την αντίστοιχη αμυντική συμφωνία της Ελλάδας με τα Ηνωμένα αραβικά Εμιράτα εκτιμάται ως η σημαντικότερη διακρατική και στρατιωτική συμφωνία της Ελλάδας μετά από τον Β' Παγκόσμιο Πόλεμο.

Το 2020 η Ελλάδα ανακοίνωσε την πρόθεσή της να αγοράσει νέες φρεγάτες. Προσφορές κατατέθηκαν από εταιρείες που προέρχονταν από τη Γαλλία, τη Γερμανία, τις Ηνωμένες Πολιτείες, την Ισπανία και την Ολλανδία. Η κυβέρνηση αποφάσισε τον Σεπτέμβριο του 2021 να προχωρήσει στην αγορά από τη Γαλλία. Παράλληλα, προετοιμάστηκε το κείμενο της συμφωνίας το οποίο υπογράφηκε στις 28 Σεπτεμβρίου στο Παρίσι από τους υπουργούς Εξωτερικών και Άμυνας των δύο χωρών, παρουσία των δύο Ηγετών. Η έκβαση του διαγωνισμού συνέπεσε χρονικά με μια άλλη συμφωνία μεταξύ ΗΠΑ, Αυστραλίας και Ηνωμένου Βασιλείου, και θεωρείται στρατηγικό γεωπολιτικό αντιστάθμισμα της τελευταίας. Την συμφωνία χαιρέτισαν οι ΗΠΑ, ενώ η ΕΕ αποφάνθηκε ότι είναι απολύτως συμβατή με τους κανόνες της ΕΕ και του ΝΑΤΟ και δεν στρέφεται εχθρικά προς κανένα τρίτο κράτος. Η Τουρκία αντέδρασε οργισμένη.

Το άρθρο 2 προβλέπει την αμοιβαία συνδρομή «ακόμα και με ένοπλη βία» του ετέρου κράτους, όταν και τα δύο συμβαλλόμενα μέλη διαπιστώσουν από κοινού ότι ένα κράτος απειλείται ή δέχεται επίθεση στην επικράτειά του από κάποιο τρίτο κράτος. Στο σημείο αυτό συζητείται διεθνώς αν οι Θαλάσιες Ζώνες συγκαταλέγονται στην επικράτεια του κράτους, κάτι που κάποιες χώρες, π.χ. οι Φιλπιπίνες σαφώς υποστηρίζουν.

Στην συνάντηση που πραγματοποίησε ο αρχηγός ΓΕΕΘΑ στρατηγός Κωνσταντίνος Φλώρος στις 23 Οκτωβρίου 2021 με τον Γάλλο ομόλογό του ΑΓΕΕΔ συζήτησε από κοινού την εφαρμογή της στρατηγηκής εταιρικής σχέσης που υπογράφηκε. Κατά την επίσκεψή του αυτή στο Παρίσι ο Έλληνας στρατηγός παρασημοφορήθηκε με το μετάλλιο της Λεγεώνας της Τιμής.

Παραπομπές

Εξωτερικοί σύνδεσμοι
 

Πολιτική της Ελλάδας
Πολιτική της Γαλλίας
Διεθνείς σχέσεις
Νεότερη ιστορία της Ελλάδας
Γεγονότα το 2021
Ασμήνιο Εύβοιας

Το Ασμήνιο είναι παραθαλάσσιο χωριό στη βόρεια Εύβοια και την Περιφερειακή Ενότητα Εύβοιας.

Γεωγραφικά στοιχεία - Αξιοθέατα 
Το Ασμήνιο βρίσκεται στα παράλια απέναντι από την είσοδο του Παγασητικού κόλπου σε υψόμετρο 11 μέτρα ενώ απέχει περίπου 9 χλμ. ΒΑ. από την Ιστιαία (έδρα δήμου), 26 χλμ. ΒΑ. από την Αιδηψό και 118 χλμ. ΒΔ. από την Χαλκίδα. Πρόκειται για παλιό γραφικό ψαροχώρι που έχει εξελιχτεί σε μικρό τουριστικό θέρετρο και είναι κτισμένο ανάμεσα σε δυο πευκόφυτους λόφους με την κοίτη ενός μικρού χείμαρρου να το χωρίζει στη μέση. Είναι γνωστό για την ομώνυμη παραλία η οποία αποτελεί σχεδόν προέκταση της παραλίας του γειτονικού Πευκιού και στην οποία υπάρχουν καφετέριες, ουζερί και εστιατόρια. Θρησκευτικό αξιοθέατο είναι η εκκλησία της Παναγίας Ντινιούς σε απόσταση 4 χλμ. νοτιοδυτικά προς την Ιστιαία, σε περιοχή κατάφυτη από πλατάνια και με πολλά τρεχούμενα νερά.

Ιστορικά στοιχεία 
Η κατοίκηση της γύρω περιοχής, σύμφωνα με την αρχαιολογική έρευνα, αρχίζει κατά τη νεότερη νεολιθική περίοδο και σύμφωνα με τοπικές μαρτυρίες η αρχικά θέση του χωριού ήταν σε άλλο σημείο πιο μακριά από την θάλασσα πάνω σε βουνό. Όμως με την πάροδο των χρόνων και την απελευθέρωση της Ελλάδας από τους Τούρκους, οι κάτοικοί του άρχισαν σταδιακά να κατεβαίνουν προς την θάλασσα στο χώρο που βρίσκεται σήμερα. Σύμφωνα με μια άποψη η ονομασία του προήλθε από τη φράση - σύνθημα "ας-μηνη" με την οποία οι Έλληνες προέτρεπαν να μην φύγει ο Ελληνικός στόλος, κατά τη διάρκεια της τριήμερης ναυμαχίας του Αρτεμισίου το 480 π.Χ. Την περίοδο της τουρκοκρατίας αναφέρεται την με την ονομασία Ποτάκι ή Ποτόκι, που στα τουρκικά σημαίνει βαλτώδες μέρος.

Διοικητικά στοιχεία 
Αναφέρεται επίσημα, μετά την επανάσταση του 1821 και την ενσωμάτωση της Εύβοιας, με την ονομασία Ασμένι το 1835 να προσαρτάται στον τότε δήμο Ιστιαίων. Το 1912 με το ΦΕΚ 245Α - 16/08/1912 διορθώθηκε σε Ασμίνι ή Ποτάκι και ταυτόχρονα ορίστηκε έδρα της ομώνυμης νεοϊδρυθείσας κοινότητας. Το 1940 το όνομα διορθώθηκε σε Ασμήνιον. Σύμφωνα με το σχέδιο Καλλικράτης μαζί με τις Κεφαλές αποτελούν την τοπική κοινότητα Ασμηνίου που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 ως κοινότητα έχει 784 κατοίκους ενώ ως οικισμός 734. Η κοινότητα είναι χαρακτηρισμένη ως αγροτικός πεδινός οικισμός, με έκταση 14,958χμ² (2011).

Πληθυσμός 

(σε παρένθεση ο πληθυσμός της τοπικής κοινότητας)

Εξωτερικοί σύνδεσμοι 
 Πευκί & Ασμήνιο από ψηλά στο https://www.youtube.com/
 Το πάντα γραφικό Ασμήνι μας στον ιστότοπο Εύβοιας Φίλοι

Παραπομπές

Πηγές 
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Δήμος Ιστιαίας - Αιδηψού
Χωριά του νομού Εύβοιας
Φώτης Ζησιμόπουλος

Ο Φώτης Ζησιμόπουλος (γεννήθηκε 11 Δεκεμβρίου 1982) είναι Έλληνας δρομέας μεγάλων αποστάσεων και συγκεκριμένα υπερμαραθωνοδρόμος. Έχει κερδίσει το Σπάρταθλο για δύο συνεχείς χρονιές (2021, 2022).

Γεννήθηκε στο Αγρίνιο το 1982 και είναι αστυνομικός στο επάγγελμα και έχει δύο παιδιά.

Τον Σεπτέμβριο 2021 νίκησε στο 39ο «Σπάρταθλον», αγώνα 246 χιλιομέτρων, με τελικό χρόνο 21 ώρες, 57 λεπτά και 37 δευτερόλεπτα και έγινε ο δεύτερος Έλληνας μετά τον Γιάννη Κούρο που έτρεξε την απόσταση Αθήνας - Σπάρτης σε λιγότερο από τις 22 ώρες, σημειώνοντας την πρώτη ελληνική νίκη μετά το 1998.

Έχει επίσης κατακτήσει την πρώτη θέση στο αγώνα, «Μέτσοβο ultra ursa trail 100 km» το 2020, με συνολικό χρόνο 10 ώρες και 28 λεπτά, όπως και την τρίτη θέση στο αγώνα 130 χλμ., «Trans Gran Canaria world championship 130 km» το 2021 με χρόνο 14 ώρες και 19 λεπτά.

Στην 40η διοργάνωση του Σπάρταθλου το 2022, ο 40χρονος υπερμαραθωνοδρόμος ολοκλήρωσε τον αγώνα του σε 21 ώρες και 48 δευτερόλεπτα και κατέκτησε τη νίκη για δεύτερη διαδοχική χρονιά.
Ο Έλληνας πρωταθλητής διένυσε περίπου επτά χιλιόμετρα παραπάνω λόγω της λάθους υπόδειξης που του έγινε λίγο πριν από τα Μέγαρα, ωστόσο σταδιακά πλησίασε τους πρωτοπόρους, και από τη 12η θέση που κατείχε μετά το λάθος, βρέθηκε τελικά λίγο μετά τις 9 το βράδυ της 30ης Σεπτεμβρίου στην πρώτη θέση. Στο άγαλμα του Λεωνίδα έφτασε στις 3:45:59 του Σαββάτου της 1ης Οκτωβρίου. Δεύτερος τερμάτισε ο Ιάπωνας Σομίγια Τόρου (Somiya Toru) σε χρόνο 21:08:04, ο οποίος προπορευόταν σε όλη την κούρσα, μέχρι που τον προσπέρασε ο Αγρινιώτης δρομέας, ενώ τρίτος ήταν ένας ακόμη Ιάπωνας, ο Ισικάβα Γιοσιχίκο (Ishikawa Yoshihiko), με 23:06:46.

Παραπομπές 

 

Έλληνες αθλητές δρόμων μεγάλων αποστάσεων
Έλληνες αθλητές υπεραποστάσεων
Αναγέννηση (βουλγαρικό πολιτικό κόμμα)

Η Αναγέννηση είναι ένα πατριωτικό φιλοβουλγαρικό πολιτικό κόμμα στη Βουλγαρία, το οποίο μάχεται γενικά υπέρ της επανάκτησης της εθνικής κυριαρχίας, και συγκεκριμένα κατά της εξάρτησης της Βουλγαρίας από τις Ηνωμένες Πολιτείες της Αμερικής, υπέρ της επαναδιαπργμάτευσης των όρων συμμετοχής στην Ευρωπαϊκή Ένωση, διοργάνωσης δημοψηφισμάτων για όλα τα καίρια θέματα (συμπεριλαμβανομένης και της συμμετοχής της χώρας στο ΝΑΤΟ), υπέρ της άμεσης αποχώρησης των αμερικανικών στρατιωτικών βάσεων στη Βουλγαρία, υπέρ της άρσης των κυρώσεων κατά της Ρωσικής Ομοσπονδίας του 2022 και μη εισόδου της χώρας στην ευρωζώνη και μην κατάργηση του εθνικού νομίσματος, το οποίο το κόμμα θεωρεί ως τελευταίο προμαχώνα της εθνικής κυριαρχίας.

Ιστορικό 
Η Αναγέννηση ιδρύθηκε στις 2 Αυγούστου 2014, την ημέρα του εορτασμού της εξέγερσης του Ίλιντεν, στην Πλίσκα. Ιδρυτής του κόμματος ήταν ο εθνογράφος Κονσταντίν Κονσταντίνοφ, ο παρουσιαστής του τηλεοπτικού προγράμματος «Για το Βουλγαρικό Έθνος» του καναλιού ΣΚΑΤ. Ίδρυσε το κόμμα κατόπιν της παραίτησής του από το κόμμα , στο οποίο ήταν μέλος το 1997-2013.

Παραπομπές 

Πολιτικά κόμματα της Βουλγαρίας
Κάμπος Λασιθίου

Ο Κάμπος (επίσης: Σαράτση Κάμπος) είναι οικισμός της Κοινότητας Ιεράπετρας του Δήμου Ιεράπετρας στην Περιφερειακή Ενότητα Λασιθίου της Κρήτης. Βρίσκεται βορειοδυτικά από την Γρα Λυγιά και βορειοανατολικά από το Στόμιο, επί της επαρχιακής οδού προς την Ανατολή και έχει υψόμετρο 20 μέτρα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στον Δήμο Ιεραπέτρας και σύμφωνα με την απογραφή 2011 έχει 81 κατοίκους.

Εξωτερικοί σύνδεσμοι 

 Έκλεισε η ιρλανδική διάβαση στη θέση Σαράτση Κάμπος από τον ιστότοπο https://www.notosonline.gr/

Παραπομπές 

Χωριά του νομού Λασιθίου
Δήμος Ιεράπετρας
Δεύτερη Ιντιφάντα

Η δεύτερη Ιντιφάντα, επίσης γνωστή ως Ιντιφάντα Αλ-Άκσα ήταν παλαιστινιακή εξέγερση εναντίον του Ισραήλ. Τα γενικά κίνητρα για τη βία προτάθηκαν ως η αποτυχία της Διάσκεψης Κορυφής του Ντέιβιντ του 2000 να καταλήξει στην τελική συμφωνία για την ειρηνευτική διαδικασία Ισραήλ-Παλαιστίνης τον Ιούλιο του 2000. Η βία ξεκίνησε τον Σεπτέμβριο του 2000, αφού ο Αριέλ Σαρόν πραγματοποίησε μια ιδιαίτερα προκλητική επίσκεψη στο Όρος του Ναού. Η ίδια η επίσκεψη ήταν ειρηνική, αλλά, όπως ήταν αναμενόμενο, πυροδότησε διαμαρτυρίες και ταραχές τις οποίες η ισραηλινή αστυνομία διέκοψε με πλαστικές σφαίρες και δακρυγόνα.

Υψηλός αριθμός θυμάτων προκλήθηκε μεταξύ αμάχων καθώς και μαχητών. Οι Ισραηλινοί επιδίδονταν σε πυροβολισμούς, επιθέσεις από αέρος και με τανκς και στοχευμένες δολοφονίες, ενώ οι Παλαιστίνιοι σε βομβιστικές επιθέσεις αυτοκτονίας, λιθοβολισμούς, πυροβολισμούς και ρουκέτες. Ο αριθμός των νεκρών, συμπεριλαμβανομένων τόσο μαχητών όσο και αμάχων, εκτιμάται ότι είναι περίπου 3.000 Παλαιστίνιοι και 1.000 Ισραηλινοί, καθώς και 64 ξένοι.

Πολλοί θεωρούν ότι η Σύνοδος Κορυφής του Σαρμ ελ Σεΐχ στις 8 Φεβρουαρίου 2005 αποτέλεσε το τέλος της Δεύτερης Ιντιφάντα. Ο Παλαιστίνιος πρόεδρος Μαχμούντ Αμπάς και ο Ισραηλινός πρωθυπουργός Αριέλ Σαρόν συμφώνησαν ότι όλες οι παλαιστινιακές παρατάξεις θα σταματήσουν κάθε πράξη βίας εναντίον όλων των Ισραηλινών παντού, ενώ το Ισραήλ θα σταματήσει όλη τη στρατιωτική του δραστηριότητα εναντίον όλων των Παλαιστινίων παντού. Επιβεβαίωσαν επίσης τη δέσμευσή τους στον Οδικό χάρτη για την ειρηνευτική διαδικασία. Ο Σαρόν συμφώνησε επίσης να απελευθερώσει 900 Παλαιστίνιους αιχμαλώτους από τους 7.500 που κρατούνταν τότε και να αποσυρθεί από τις πόλεις της Δυτικής Όχθης που είχαν καταληφθεί ξανά κατά τη διάρκεια της ιντιφάντα.

Παραπομπές 

Παλαιστίνη
Ιστορία του Ισραήλ
Ισραηλινοπαλαιστινιακή σύγκρουση
Πρωτάθλημα καλαθοσφαίρισης ανδρών Basket League 2021-2022

Το Πρωτάθλημα καλαθοσφαίρισης ανδρών Basket League 2021-22 είναι η 82η σεζόν του ελληνικού πρωταθλήματος καλαθοσφαίρισης ανδρών, της κορυφαίας επαγγελματικής κατηγορίας συλλογικής καλαθοσφαίρισης στην Ελλάδα. Η σεζόν ξεκίνησε στις 2 Οκτωβρίου 2021.   Πρωταθλητής αναδείχθηκε ο Ολυμπιακός, για 13η φορά στην ιστορία του, επικρατώντας στους τελικούς του πρωταθλήματος του Παναθηναϊκού, με σκορ 3-0.

Έδρες

Τοποθεσίες και γήπεδα

Κανονική περίοδος

Βαθμολογία 

 Απ' τον Ηρακλή αφαιρέθηκαν 3 βαθμοί.

Αποτελέσματα

Playoffs
Συμμετέχουν οι ομάδες που κατέκτησαν τις θέσεις 1 έως 8.

Προημιτελικοί (στις 2 νίκες)

Ημιτελικοί (στις 3 νίκες)

Μικρός Τελικός (στις 3 νίκες)

Τελικός (στις 3 νίκες)

Παραπομπές

Εξωτερικοί σύνδεσμοι 

 Επίσημος ιστότοπος της Basket League
 Επίσημος ιστότοπος της Ελληνικής Ομοσπονδίας Καλαθοσφαίρισης

Α1 εθνική κατηγορία καλαθοσφαίρισης ανδρών
Καλαθοσφαίριση το 2021
Καλαθοσφαίριση το 2022